OpenLLM-France/wikimedia huggingface dataset:
# Ángel Aperribay y Pita da Veiga

Ángel Aperribay y Pita da Veiga (La Corunya, 1885 - 1945) fou un advocat i polític gallec. De família aristocràtica originària de Basauri que el 1805 s'establí a Galícia i ocuparen càrrecs a la Reial Audiència del Regne de Galícia. Exercí com a advocat i es dedicà a recollir la documentació de la seva família a les seves terres de Muxía, Laxe, Vimianzo, Ponteceso i Camariñas. Aquesta documentació fou donada anys més tard pels seus descendents a la Xunta de Galícia. Fou elegit diputat com a dreta independent per la província de la Corunya a les eleccions generals espanyoles de 1933. Fou president del restaurant Cocina Económica Gallega de 1939 a 1943.

## Enllaços externs

* Cocina Económica Gallega Arxivat 2008-12-05 a Wayback Machine.
* Fòrum de Genealogia (gallec)
* Fitxa del Congrés dels Diputats (castellà)
# Eugenio-Santos Chavala Ibort

Eugenio-Santos Chavala Ibort (Saragossa, 1921- Barcelona, 2000) fou esportista i dirigent esportiu.
Fou un esportista polifacètic. Impulsà el vol sense motor creant l'escola Marià Foyé a Domeny, nedà a les files del Futbol Club Barcelona i fou soci de la Unió Excursionista de Catalunya i del Club Excursionista de Gràcia. Participà en la fundació del Club Natació Montjuïc el 1944, on competí en natació i waterpolo i fou dirigent a partir del 1968. D'altra banda, fundà el Club d'Arquers de Catalunya el 1949 i poc després fundà la Federació Catalana de Tir amb Arc, i en fou el primer president (1950-52). El 1950 guanyà el primer Campionat de Catalunya de tir amb arc i fou tercer en el d'Espanya, en aquest últim guanyà la prova de 30 m i quedà campió per equips. Entrenador i seleccionador de la federació, el 1959 fou un dels fundadors de la primera galeria coberta de tir amb arc de Barcelona. Posteriorment, formà part del Club Nàutic de Premià. Fou patró de vela i de motor, jutge de regates i director de l'escola de vela del club. Participà com a jutge de regates en els Jocs Olímpics de Barcelona. Rebé el guardó Vela d'Or de la Federació Catalana de Vela, la placa de pioner de tir amb arc a Espanya i la insígnia de plata de la Unió de Federacions Esportives de Catalunya. Rebé la medalla de Forjadors de la Història Esportiva de Catalunya el 1993.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Forjadors de la història esportiva de Catalunya. 4a ed.. Barcelona: Generalitat de Catalunya, 1995. ISBN 84-393-2620-3.
# Ínclita generació

Ínclita Generació (en portuguès, Ínclita Geração) és el nom amb què va designar l'important poeta portuguès Lluís de Camões els fills del rei Joan I de Portugal (1356-1433) i la seva dona Felipa de Lancaster, reina consort de Portugal (1356-1433).
L'expressió va ser encunyada per l'autor a l'obra Os Lusíadas. L'expressió es refereix al valor individual dels prínceps que quan es van fer grans van destacar Portugal per un grau elevat d'educació i de coneixements militars.
Vet aquí tot seguit la llista dels fills dits d'Ínclita Generació:
* D. Duarte, futur rei de Portugal
* D. Pedro, Duc de Coimbra
* D. Henrique, Duc de Viseu després d'haver participat en la conquesta de Ceuta pels portuguesos l'any 1415.
* D. Isabel, Duquessa de Borgonya
* D. João, Infant de Portugal
* D. Fernando, va rebre el nom d'Infant el Sant després de la fracassada expedició a Tànger en plenes descobertes. Empresonat a Fes l'any 1437 va morir-hi en captiveri. D'aquí en sortirà el nom d'Infant el Sant.

## Referències

* ↑ História de Portugal, 1 e 2 ciclos; Porto Editora
# Jean Aerts

Jean Aerts (Laken, 8 de setembre de 1907 - Bruges, 15 de juny de 1992) va ser un ciclista belga que fou professional entre 1929 i 1943. Son oncle, Émile Aerts, també ciclista, el va enviar a París en un pensionat particular que dona una formació professional a futurs ciclistes.
Durant aquests anys obtenir cinquanta victòries, entre elles dos Campionats del Món de ciclisme, un d'ells en categoria amateur i dotze etapes al Tour de França.

## Palmarès

* 1927
** Campió del món amateur
** Campió de Bèlgica, amateur
* 1928
** Campió de Bèlgica, amateur
* 1929
** 1r del Petit Tour del Sud-oest i vencedor de 2 etapes
** 1r a Villenueve sur Lot
** 1r al Circuit Chaloise
** Vencedor de 5 etapes de la Volta a Catalunya
* 1930
** 1r del Gran Premi de Mathonais
** Vencedor d'una etapa del Tour de França
* 1931
** 1r a la París-Brussel·les
** 1r al Circuit de Midi
** 1r a Wanze
* 1932
** 1r del Gran Critèrium d'Europa a Niça
** 1r a Gènova
** Vencedor d'una etapa del Tour de França i maillor groc durant un dia
* 1933
** 1r de la Volta a Bèlgica i vencedor de 3 etapes
** Vencedor de 6 etapes al Tour de França
** Vencedor d'una etapa a la París-Niça
* 1934
** 1r a Boulogne sur Mer
** 1r al Critèrium de Bâle
** Vencedor d'una etapa a la Volta a Suïssa
* 1935
** Campió del Món
** 1r a la París-Vichy
** 1r al Critèrium de Zuric
** Vencedor de 4 etapes al Tour de França
* 1936
** Campió de Bèlgica en ruta
** 1r al Premi Dupré-Lapize (amb Kamiel Dekuysscher)
** 1r al Critèrium de Pau
** 1r a Brussel·les
* 1937
** 1r al Critèrium de Londres
** 1r als Sis dies de Brussel·les (amb Omer De Bruycker)
** 1r als Sis dies de Nova York (amb Omer De Bruycker)
* 1941
** Campió de Bèlgica de mig fons
* 1942
** Campió de Bèlgica de mig fons

### Resultats al Tour de França

* 1929. Abandona (10a etapa)
* 1930. Abandona (13a etapa) i vencedor d'una etapa
* 1932. 13è de la classificació general, vencedor d'una etapa i líder durant 1 dia
* 1933. 9è de la classificació general i vencedor de 6 etapes
* 1935. 29è de la classificació general i vencedor de 4 etapes

### Resultats al Giro d'Itàlia

* 1931. Abandona

## Referències

* 1 2 Roelen, Thijs. «Jean Aerts, de vergeten Brusselse wereldkampioen wielrennen [Jean Aerts, el campió mundial de ciclisme brussel·lenc oblidat]» (en neerlandès). Bruzz, 24-09-2021. [Consulta: 14 agost 2022].
* ↑ «Palmarès de Jean Aerts» (en francès). Mémoire du cyclisme, 02-02-2013.

## Enllaços externs

* van Aken, Jo. «Intervista amb Jean Aerts» (vídeo) (en neerlandès).
# Fairfax (Missouri)

Fairfax és una població dels Estats Units a l'estat de Missouri. Segons el cens del 2000 tenia 645 habitants.

## Demografia

Segons el cens del 2000, Fairfax tenia 645 habitants, 301 habitatges, i 180 famílies. La densitat de població era de 518,8 habitants per km².
Dels 301 habitatges en un 25,6% hi vivien nens de menys de 18 anys, en un 52,8% hi vivien parelles casades, en un 5% dones solteres, i en un 39,9% no eren unitats familiars. En el 37,9% dels habitatges hi vivien persones soles el 24,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,83.
Per edats la població es repartia de la següent manera: un 22% tenia menys de 18 anys, un 5% entre 18 i 24, un 25,1% entre 25 i 44, un 23,4% de 45 a 60 i un 24,5% 65 anys o més.
L'edat mediana era de 44 anys. Per cada 100 dones de 18 o més anys hi havia 80,3 homes.
La renda mediana per habitatge era de 30.156 $ i la renda mediana per família de 37.841 $. Els homes tenien una renda mediana de 28.750 $ mentre que les dones 16.667 $. La renda per capita de la població era de 16.417 $. Entorn del 4,5% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairfax». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Fairfax». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Fairfield

«Fairfield» té aquests significats:
* Toponímia:
** Anglaterra: Fairfield (Liverpool), districte de Liverpool.
** Austràlia:
*** Fairfield (Queensland)
*** Fairfield (Victoria)
*** Fairfield West (Nova Gal·les del Sud)
*** Fairfield Heights (Nova Gal·les del Sud)
*** Fairfield East (Nova Gal·les del Sud)
** Estats Units
*** Fairfield (Alabama)
*** Fairfield (Califòrnia)
*** Fairfield (Connecticut)
*** Fairfield (Idaho)
*** Fairfield (Illinois)
*** Fairfield (Iowa)
*** Fairfield (Kentucky)
*** Fairfield (Maine)
*** Fairfield (Montana)
*** Fairfield (Nebraska)
*** Fairfield (Nova Jersey)
*** Fairfield (Ohio)
*** Fairfield (Oklahoma)
*** Fairfield (Pennsilvània)
*** Fairfield (Texas)
*** Fairfield (Vermont)
*** Fairfield (Washington)
*** Fairfield Beach, concentració de població designada pel cens dels Estats Units a l'estat d'Ohio
*** Fairfield Glade, concentració de població designada pel cens dels Estats Units a l'estat de Tennessee
*** Fairfield Harbour, concentració de població designada pel cens dels Estats Units a l'estat de Carolina del Nord
*** New Fairfield, població dels Estats Units a l'estat de Connecticut
*** North Fairfield, població dels Estats Units a l'estat d'Ohio
* Biografies: Henry Fairfield Osborn (1857 – 1935), geòleg, paleontòleg i eugenetista estatunidenc.
# Yoeri Havik

Yoeri Havik (Zaandam, 19 de febrer de 1991) és un ciclista neerlandès, professional des del 2011, i actualment corrent a l'equip BEAT Cycling Club.
També combina amb el ciclisme en pista, on ha obtingut certs èxits.
És el net del també ciclista Cees Stam i nebot de Danny Stam.

## Palmarès en carretera

* 2012
** Vencedor d'una etapa del Tour de Normandia
* 2013
** 1r al ZLM Tour
** 1r al Himmerland Rundt
* 2014
** 1r a la Fletxa del port d'Anvers
* 2023
** Vencedor d'una etapa al Tour de la Mirabelle

## Palmarès en pista

* 2011
** 1r als Sis dies de Tilburg (amb Nick Stöpler)
* 2013
** Campió dels Països Baixos de Scratch
** Campió dels Països Baixos de Derny
* 2014
** 1r als Sis dies d'Amsterdam (amb Niki Terpstra)
** Campió dels Països Baixos de Derny
** Campió dels Països Baixos en Madison (amb Dylan van Baarle)
* 2015
** Campió dels Països Baixos en Madison (amb Dylan van Baarle)
* 2017
** 1r als Sis dies de Berlín (amb Wim Stroetinga)

## Referències

* ↑ «BEAT Cycling». UCI.org. Union Cycliste Internationale. Arxivat de l'original el 31 gener 2021. [Consulta: 31 gener 2021].
* ↑ Horssels, Maxim «Yoeri Havik vindt Van Schip terug bij BEAT Cycling: "Ideaal in de aanloop naar de Spelen"» (en neerlandès). WielerFlits. WielerFlits BV, 04-11-2020 [Consulta: 4 novembre 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Felipe Calderón Hinojosa

Felipe Calderón Hinojosa (castellà: Felipe Calderón) (Morelia, 18 d'agost de 1962), El Comandante Borolas, fue president de Mèxic de 2006 fins al 2012. Va ser proclamat guanyador de les eleccions presidencials del 2006; la seva gestió va començar l'1 de desembre del 2006 i acabà l'1 de desembre del 2012. És membre del Partit Acció Nacional.
Fill de Luis Calderón Vega, un dels fundadors del Partit Acció Nacional (PAN) el 1939, va llicenciar-se en dret de l'Escola de Lliure Dret de la ciutat de Mèxic. També va obtenir un màster en economia de l'Institut Tecnològic Autònom de Mèxic (ITAM) i en administració pública de la Universitat Harvard. Va ser secretari nacional del comitè d'Acció Juvenil, secretari d'estudis i secretari general del PAN. Va ser candidat a governador de l'estat de Michoacán el 1995.
Entre 1996 i 1999 va ser president del partit. Durant la seva gestió, el PAN va guanyar les eleccions a governador dels estats de Nuevo León, Querétaro de Arteaga i Aguascalientes i 14 capitals d'estat, entre elles Monterrey. Va ser representant uninominal de l'Assemblea Legislativa del Districte Federal i diputat federal plurinominal del Congrés de la Unió.
El 2005 va ser seleccionat com a candidat del PAN per a les eleccions presidencials i parlamentàries del 2 de juliol del 2006. Les eleccions presidencials serien les més competides de la història del país, i Calderón va obtenir la victòria per només el 0,58% dels vots. El candidat del Partit de la Revolució Democràtica, Andrés Manuel López Obrador va impugnar el resultat, acusant al govern de frau. No obstant això, en no mostrar prou evidència, el Tribunal Federal Electoral va declarar la victòria de Calderón. El PAN també va aconseguir majoria al Senat i a la Cambra de Diputats del Congrés de la Unió, encara que no pas absoluta.

## Referències

* ↑ «Felipe Calderón Hinojosa». GEC. [Consulta: 15 novembre 2020].

## Enllaços externs

* Felipe Calderón Hinojosa - Lloc web oficial
# Jeong Chang-hwa

Chang-Wha Chung (nascut l'1 de novembre de 1928) és un director de cinema, productor i guionista de Corea del Sud. Chung va debutar com a director amb The Final Temptation (1953) i va cridar l'atenció només quan va estrenar A Sunny Field el 1960. Durant la dècada de 1960 va començar a col·laborar amb la indústria cinematogràfica de Hong Kong. El 1968, es va unir a Shaw Brothers i va dirigir clàssics d'arts marcials com King Boxer (1972) (la primera pel·lícula de Hong Kong que va assolir el número 1 de la taquilla dels Estats Units el 1973, també coneguda com a Five Fingers of Death). Es va traslladar a Golden Harvest el 1973, on va dirigir nombroses produccions fins que va tornar a Corea del Sud el 1977 per continuar la seva carrera.

## Filmografia
### Pel·lícules

Aquesta és una llista parcial de pel·lícules.
* The Final Temptation (1953)
* A Street of Temptation (1954)
* Second Start (1955)
* Janghwa Hongryeon jeon (1956)
* The Palace of Ambition (1957)
* A Sunny Field (1960)
* A Bonanza (1961)
* Jang Hee-bin (1961)
* The Story of Jang-hwa and Hong-ryeon (1962)
* Sunset on the River Sarbin (1965)
* Dangerous Youth (1966)
* Six Assassins (1971)
* King Boxer (aka Five Fingers of Death) (1972)
* The Devil's Treasure (1973)
* The Association (1975)
* The Double Crossers (1976)
* 1977 Broken Oath - Director.

## Premis

* 2011 31ns Premis de l'Associació Coreana de Crítics de Cinema: Premi a la contribució al cinema
* 2012 11è Festival de Cinema Asiàtic de Nova York: Premi Star Asia Lifetime Achievement
* 2015 52ns Grand Bell Awards: Premi a la trajectòria

## Referències

* ↑ «CHUNG Chang Hwa 정창화». www.cinemasie.com, 27-01-2006. [Consulta: 20 agost 2016].
* ↑ «Walter Chung Chang-Hwa». HKmdb. [Consulta: 20 agost 2016].
* ↑ «Le Grand Chef 2 to open Korean film fest in LA». Hancinema, 28-01-2010. [Consulta: 21 agost 2016].
* ↑ «Interview With King Boxer Director Chang Hwa Jeong». YouTube, 19-05-2010. [Consulta: 20 agost 2016].
* ↑ «Review: Broken Oath (1977)». heroic-cinema.com, August 20, 2006. [Consulta: July 7, 2021].
* ↑ «Broken Oath». hkmdb.com, December 3, 1977. [Consulta: July 7, 2021].
* ↑ «The Front Line wins big at Korean Critics Awards». Korean Film Biz Zone, 14-11-2011. [Consulta: 20 agost 2016].
* ↑ «2012 Award Winners». www.subwaycinema.com. Arxivat de l'original el 2016-08-28. [Consulta: 25 agost 2016].

## Enllaços externs

* Jeong Chang-hwa al Korean Movie Database
# Jesús Caldera Sánchez-Capitán

Jesús Caldera Sánchez-Capitán (Béjar, Castella i Lleó, 1957) és un polític socialista espanyol.
Va néixer el 31 d'octubre de 1957 a la població de Béjar, situada a la província de Salamanca. Va estudiar Ciències polítiques, dret i sociologia, esdevenint secretari de l'administració local.
Afiliat al Partit Socialista Obrer Espanyol (PSOE), l'any 1982 fou escollit diputat al Congrés dels Diputats en les eleccions generals d'aquell any, acta que ha revalidat en totes les següents eleccions per la circumscripció de Salamanca. En la seva estada al Congrés ha estat portaveu del Grup Parlamentari Socialista en la Comissió de Règim de les Administracions públiques (1986-1989), portaveu en la comissió de Relacions amb la Comunitat Econòmica Europea (1989-1993), Secretari General i portaveu adjunt del Grup Socialista (1993-1998), portaveu de la comissió d'infaestructures (1998-2000), i finalment portaveu del Grup Parlamentari Socialista al Congrés entre 2000 i 2004.
Membre de la Comissió Executiva i del Comitè Federal del PSOE, l'any 2004 fou el coordinador del programa electoral per les eleccions generals que va donar lloc a la victòria de José Luis Rodríguez Zapatero. El 18 d'abril d'aquell mateix any fou nomenat Ministre de Treball i Assumptes Socials, càrrec des del qual ha impulsat un nou procés de regulació d'immigrants, l'ampliació del permís de paternitat als funcionaris de l'administració central i la reforma del mercat laboral.

## Enllaços externs

* (castellà) Informació de Jesús Caldera al Portal de Ministeri de Treball
# Evert Jan Baerends

Evert Jan Baerends (17 de setembre de 1945) és un químic teòric holandès. És professor emèrit de la Vrije Universiteit Amsterdam. Baerends és conegut pel seu desenvolupament i aplicació de càlculs d'estructures electròniques, que amb el pas del temps van portar al desenvolupament de l'Amsterdam Density Functional. Va treballar àmpliament en la teoria funcional de la densitat.

## Trajectòria

Baerends va néixer el 17 de setembre de 1945 a Voorst. Va obtenir el seu doctorat a la Vrije Universiteit Amsterdam amb el professor Pieter Ros. Va esdevenir professor de química teòrica a la Vrije Universiteit Amsterdam. Va fer una àmplia investigació sobre la teoria funcional de la densitat i va participar en el desenvolupament i l'aplicació de càlculs d'estructures electròniques, que més tard van portar al desenvolupament de l'Amsterdam Density Functional.
Baerends es va convertir en membre de la Reial Acadèmia d'Arts i Ciències dels Països Baixos el 2004. El 2010 va rebre la medalla Schrödinger de l'Associació Mundial de Químics Teòrics i Computacionals, destacant-se "per les seves contribucions pioneres al desenvolupament de mètodes funcionals de densitat computacional i les seves contribucions fonamentals a la teoria funcional de la densitat i la teoria de la matriu de densitat". Baerends és membre de l'Acadèmia Internacional de Ciència Molecular Quàntica.
Després de la seva jubilació als Països Baixos, Baerends va donar classes a la Universitat de Ciència i Tecnologia de Pohang a Corea del Sud. L'any 2019 va rebre el títol de doctor honoris causa per la Universitat de Girona.

## Referències

* 1 2 3 4 «Evert-Jan Baerends». International Academy of Quantum Molecular Science. [Consulta: 19 novembre 2015].
* 1 2 «The SCM Board of Directors». Scientific Computing & Modeling. [Consulta: 19 novembre 2015].
* 1 2 «Prof. Evert Jan Baerends, Doctor Honoris Causa». Institut de Química Computacional i Catàlisi, 16-05-2019. Arxivat de l'original el 9 October 2020.
* ↑ «Jan Baerends». Royal Netherlands Academy of Arts and Sciences. Arxivat de l'original el 20 de novembre 2015. [Consulta: 19 novembre 2015].
* ↑ «Schrödinger Medal». World Association of Theoretical and Computational Chemists. [Consulta: 19 novembre 2015].
* ↑ ddg. «Evert Jan Baerends i Sovan Lek reben el títol de doctors «honoris causa» de la UdG», 10-05-2019. [Consulta: 18 desembre 2021].
# Jocs Olímpics de París

«Jocs Olímpics de París» té aquests significats:
* Jocs Olímpics d'Estiu de 1900
* Jocs Olímpics d'Estiu de 1924
* Jocs Olímpics d'Estiu de 2024
# Excelsior Estates

Excelsior Estates és una població dels Estats Units a l'estat de Missouri. Segons el cens del 2000 tenia 263 habitants.

## Demografia

Segons el cens del 2000, Excelsior Estates tenia 263 habitants, 95 habitatges, i 66 famílies. La densitat de població era de 461,6 habitants per km².
Dels 95 habitatges en un 44,2% hi vivien nens de menys de 18 anys, en un 51,6% hi vivien parelles casades, en un 12,6% dones solteres, i en un 30,5% no eren unitats familiars. En el 28,4% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,27.
Per edats la població es repartia de la següent manera: un 35% tenia menys de 18 anys, un 4,2% entre 18 i 24, un 36,5% entre 25 i 44, un 18,6% de 45 a 60 i un 5,7% 65 anys o més.
L'edat mediana era de 32 anys. Per cada 100 dones de 18 o més anys hi havia 98,8 homes.
La renda mediana per habitatge era de 26.667 $ i la renda mediana per família de 26.563 $. Els homes tenien una renda mediana de 38.125 $ mentre que les dones 15.500 $. La renda per capita de la població era de 13.286 $. Entorn del 15,4% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Excelsior Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Excelsior Estates». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# FIB

FIB té els següents significats:
* Barcelona: Facultat d'Informàtica de Barcelona, centre educatiu de la Universitat Politècnica de Catalunya (UPC) amb seu a Barcelona.
* Música: Festival Internacional de Benicàssim, festival musical de caràcter anual celebrat a Benicàssim.
# FIBA EuroChallenge

La FIBA EuroChallenge va una competició de bàsquet per a clubs europeus, disputada des de l'any 2003 fins al 2015. A diferència de l'Eurolliga i la Copa ULEB era organitzada per la FIBA.
Fou creada l'any 2003 amb el nom de FIBA Europe League, arran de la ruptura de les relacions entre la FIBA i la ULEB. És continuadora, de les diverses competicions organitzades per la FIBA, com ara la Suproleague de l'any 2001 o la FIBA Champions Cup de l'any 2002.
L'any 2005, després d'apropar posicions la FIBA i la ULEB fou reanomenada amb el nom de FIBA EuroCup i a partir de l'any 2009 passà a anomenar-se FIBA EuroChallenge.
* 2003-04 a 2004-05 FIBA Europe League
* 2005-06 a 2007-08 FIBA EuroCup
* 2008-09 a 2014-15 FIBA EuroChallenge
La FIBA també organitzà la FIBA EuroCup Challenge, anomenada FIBA Europe Cup de 2003 a 2005.

## Historial

| Edició | Temporada | Campió | Resultat | Finalista | Seu |
| | | FIBA Europe League | FIBA Europe League | FIBA Europe League | |
| I | 2003-04 | UNICS Kazan | 87 - 63 | Maroussi BC | Kazan |
| II | 2004-05 | BC Dinamo Sant Petersburg | 85 - 74 | BC Kyiv | Istanbul |
| | | FIBA EuroCup | FIBA EuroCup | FIBA EuroCup | |
| III | 2005-06 | Club Joventut de Badalona | 88 - 63 | BC Khimki | Kíev |
| IV | 2006-07 | Akasvayu Girona | 79 - 72 | Azovmaix de Mariúpol | Girona |
| V | 2007-08 | Barons LMT | 63 - 62 | Dexia Mons-Hainaut | Limassol |
| | | FIBA EuroChallenge | FIBA EuroChallenge | FIBA EuroChallenge | |
| VI | 2008-09 | Virtus Bologna | 77 - 75 | Cholet Basket | Bolonya |
| VII | 2009-10 | BG Göttingen | 83 - 75 | Krasnye Krylia | Göttingen |
| VIII | 2010-11 | KRKA | 83 - 77 | Lokomotiv Kuban | Oostende |
| IX | 2011-12 | Beşiktaş Milangaz | 91 - 86 | Elan Chalon | Debrecen |
| X | 2012-13 | Krasnye Krylia | 77 - 76 | Pınar Karşıyaka | Esmirna |
| XI | 2013-14 | Grissin Bon Reggio Emilia | 87 – 75 | Triumph Lyubertsy | Bolonya |
| XII | 2014-15 | JSF Nanterre | 83 – 80 | Trabzonspor Medical Park | Trebisonda |

## Referències

* ↑ «History | EuroChallenge 2014 | FIBA Europe».

## Enllaços externs

* FIBA EuroChallenge - Lloc web oficial